Държавен вестник, бр. 18, 2011 г., стр. 33

БРОЙ  18	
Д Ъ Р Ж А В Е Н  В Е С Т Н И К 	
СТР.  33  
които в своите дейности развиват като един­
ствена, приоритетна или допълнителна дейност 
преподаването на испански като чужд език.
Институтът „Сервантес“ съгласно основи­
те на споменатата система може да даде на 
образователния център статут на „Асоцииран 
център към Института „Сервантес“, като освен 
другото може да оказва и методическа помощ 
на онези български образователни центрове, 
които са получили този статут. Испанската 
страна моли българската страна да предостави 
информация за съществуването на тази систе­
ма на акредитация така, че висшите училища, 
институциите и образователните центрове да 
могат да го получат. 
ІV.1.5. Културна дейност
Испанската страна информира българската 
страна, че след откриването си Институтът 
„Сервантес“ е организирал културни прояви със 
съдействието на различни български институции, 
на първо място сред които: Столична община, 
Министерството на културата, Природонаучния 
музей, Софийския университет „Св. Климент 
Охридски“, Нов български университет, „Чер­
вената къща“, НДК, Международния филмов 
фестивал „София филм фест“, София денс уийк 
и Софийския куклен театър.
Следва да се споменат също така следните 
реализирани дейности: изложбите на Пикасо 
и Гоя; срещите с писателите Серхио Питол, 
Мануел Ривас и Франсиско Лопес Сейване; 
представянето на проекта „Атапуерка“; кон­
цертът на Естрея Моренте; научните срещи 
Испания – България, и др. 
Испанската страна уведомява също така 
българската страна, че центърът на Института 
„Сервантес“ в София планира и организира 
културни мероприятия със съдействието на 
Културния отдел на посолството на Испания 
в София.
Двете страни се поздравяват за успешното 
сътрудничество, както и за помощта, оказана 
от Институт „Сервантес“ на горепосочените 
български институции при осъществяването на 
техните програми, и заявяват желанието си за 
продължаване и засилване на сътрудничеството 
през следващите три години.
ІV.1.6. Библиотека на Института „Сервантес“
Испанската страна информира българската 
страна, че центърът на Института „Сервантес“ 
в София разполага с библиотека, наречена 
на името на Серхио Питол, която е част от 
мрежата библиотеки на Института „Сервантес“ 
към държавната централна администрация. 
Библиотеката разполага с близо 7000 тома. Тя 
е своеобразен център за разпространение на 
испанския език и култура и обслужва безплатно 
близо 10 500 искания за информация годишно.
V. РАБОТА С МЛАДЕЖТА И СПОРТА
V.1. Работа с младежта
Двете страни насърчават обмена на инфор­
мация, документация и делегации от експерти 
в областта на работата с младежта, както и 
сътрудничеството между своите младежки 
организации. Общите и финансовите условия, 
които определят този обмен, за всеки конкре­
тен случай се договарят между компетентните 
ведомствата на едната и другата страна. 
Ведомствата, отговарящи за обмена в об­
ластта на работата с младежта, са: Институтът 
за младежта (INJUVE) от испанска страна и 
Министерството на образованието, младежта 
и науката от българска страна.
V.2. Обмен в спорта
Двете страни в периода на действие на 
тази програма насърчават физическата кул­
тура и спортните занимания в свободното 
време, както и сътрудничеството и обмена 
на треньори и експерти в областта на спорта. 
Страните си разменят информация и опит в 
областта на спорта, насърчават участието на 
свои представители в международни турнири, 
спортни прояви, фестивали, семинари и срещи, 
провеждани в двете страни. 
Компетентните ведомства на едната и 
другата страна, съответно Министерството на 
физическото възпитание и спорта на България 
и Висшият съвет на спорта (Consejo Superior 
de Deportes) на Испания, договарят общите и 
финансовите условия за тези дейности, които се 
осъществяват въз основа на рамкова програма 
за сътрудничество, доразвиваща съдържанието 
на този член.
VІ. ОБЩИ И ФИНАНСОВИ УСЛОВИЯ
Всички дейности и прояви, предложени в 
тази програма, се провеждат в съответствие със 
законодателните норми и правилници на съот­
ветните страни и в зависимост от бюджетните 
възможности. За тези, които не са отразени в 
програмата, двете страни провеждат консулта­
ции по дипломатически път.
VІ.1. Общи и финансови условия в областта 
на образованието
VІ.1.1. Обмен на университетски преподава­
тели, учени и изследователи
Изпращащата страна предоставя на при­
емащата страна необходимата документация 
относно предложените кандидати поне три 
месеца преди предвидената дата на пристигане.
Тази информация съдържа: пълните имена на 
гостите, номер на паспорта, цел на пътуването, 
CV, в което се указва и работният език, пред­
видената работна програма и/или програмата 
на посещението, продължителност на престоя, 
първоначално предвидената дата на пристигане 
и на отпътуване, теми на евентуалните лекции 
и други данни, които могат да бъдат необхо­
дими. Националността на командирования е 
българска, когато пътуването е до Испания, и 
испанска – когато пътуването е до България.
В срок два месеца след получаването на 
документацията приемащата страна съобщава 
на изпращащата страна решението си относно 
приемането и предвидената дата на пристигане.
Изпращащата страна потвърждава точните 
дати на пристигане и транспортното средство 
поне три седмици преди датата на тръгване.